[{"text_idx": "#000004", "text": "Kial iuj c\u0302eh\u0302oj konsideras la novelektitan prezidenton de Slovakio la sia?"}, {"text_idx": "#000005", "text": "Zuzana C\u030caputova\u0301, la novelektita prezidento de Slovakio la 30-an de marto 2019. Foto-uzado permesata en amaskomunikiloj."}, {"text_idx": "#000008", "text": "C\u030caputova\u0301, 45-jara por-eu\u0306ropunia juristo kaj aktivulo, elektig\u0302is la 30-an de marto 2019 per 58% de la voc\u0302oj. Kiam s\u0302i okupos la oficon en junio, s\u0302i farig\u0302os la unua prezidentino de Slovakio."}, {"text_idx": "#000009", "text": "Sed kial c\u0302eh\u0302oj reagis al s\u0302ia venko tiom entuziasme?"}, {"text_idx": "#000016", "text": "Kovrilo de la c\u0302eh\u0302a gazeto Respekt prezentanta artikolon pri Zuzana C\u030caputova\u0301 kun titolo \u201cLa miraklo sub la Tatra montaro\u201d. Justa uzo."}, {"text_idx": "#000017", "text": "Tiel do Zuzana C\u030caputova\u0301, la novelektita prezidento de Slovakio, estas tute alia ol ili: s\u0302i estas juristo, aktivulo pri la naturmedio, subtenanto de la brusela [eu\u0306ropunia] politiko kaj de la GLAT-komunumo \u2014 kaj virino."}, {"text_idx": "#000018", "text": "Tio c\u0302i povus klarigi multe pri tio, kiel la c\u0302efaj c\u0302eh\u0302aj amaskomunikiloj kaj politikistoj reagas je la neatendita venko de C\u030caputova\u0301."}, {"text_idx": "#000019", "text": "La 31-an de marto, la influa kaj liberala c\u0302eh\u0302a semajno-gazeto Respekt prezentis frontpag\u0302e artikolon [cs] pri la venko de C\u030caputova\u0301 kiel \u201cLa c\u0302eh\u0302a prezidento C\u030caputova\u0301\u201d. La c\u0302efredaktoro skribas:"}, {"text_idx": "#000020", "text": "Na c\u030cesky\u0301ch socia\u0301lni\u0301ch si\u0301ti\u0301ch to v sobotu vec\u030cer vypadalo, jako kdyby Zuzana C\u030caputova\u0301 byla zvolena nikoli slovenskou, ale c\u030ceskou prezidentkou. Zavla\u0301dlo tu naproste\u0301 nads\u030ceni\u0301. Pochopitelne\u030c mezi te\u030cmi, kdo si pr\u030ced rokem nepr\u030ca\u0301li u\u0301spe\u030cch Milos\u030ce Zemana. Mohlo by se zda\u0301t, z\u030ce ty oslavy jsou naivni\u0301, nesmyslne\u0301, ale neni\u0301 tomu tak. Slovensko totiz\u030c vyslalo trochu nade\u030cje i do C\u030ceska."}, {"text_idx": "#000021", "text": "En c\u0302eh\u0302aj sociaj retejoj sabat-vespere s\u0302ajnis, kvazau\u0306 Zuzana C\u030caputova\u0301 estus elektita ne kiel slovaka, sed kiel c\u0302eh\u0302a prezidento. Ekregis tie tuta ekzaltig\u0302o. Kompreneble inter tiuj, kiuj antau\u0306 jaro ne deziris la sukceson de Milos\u030c Zeman, povus s\u0302ajni, ke la g\u0302ojado estas naiva, sensenca, sed ne estas tiel. Slovakio ja sendis iom da espero ankau\u0306 al C\u0302eh\u0302io."}, {"text_idx": "#000022", "text": "Alia distingo, kiu tuj evidentig\u0302is al c\u0302eh\u0302aj observantoj, estas la diferencaj sintenoj de Zeman kaj C\u030caputova\u0301 al amaskomunikiloj. La c\u0302eh\u0302a prezidento fifamas pro incite atakadi j\u0302urnalistojn [en], dum C\u030caputova\u0301 malkas\u0302e subtenis la krimesploradon pri la murdo de la slovaka j\u0302urnalisto [en] Ja\u0301n Kuciak."}, {"text_idx": "#000023", "text": "C\u0302iuj c\u0302eh\u0302aj ofictenantaj politikistoj, inkluzive de la prezidento kaj la c\u0302efministro, gratulis C\u030caputova\u0301 pro s\u0302ia sukceso. Plie, Jir\u030ci\u0301 Pospi\u0301s\u030cil, la c\u0302efo de la opozicia partio TOP 09, skribis en Tvitero:"}, {"text_idx": "#000026", "text": "La elektig\u0302o de Zuzana C\u030caputova\u0301 estas bona mesag\u0302o al C\u0302eh\u0302io. Mi kredas, ke la amikaj rilatoj inter niaj s\u0302tatoj dau\u0306ros. Mi gratulas al C\u030caputova\u0301 pro s\u0302ia venko kaj esperas, ke ankau\u0306 ni baldau\u0306 ekhavos prezidenton decan, kiu rigardos antau\u0306en kaj ne estos s\u0302arg\u0302ita per la pasinteco."}, {"text_idx": "#000032", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000036", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}]